
ROMÂNIA
JUDETUL VRANCEA

CONSILIUL LOCAL

AL MUNICIPIULUI FOCSANI
 H O T Ă R Â R E
        Pentru  modificarea anexei nr. 2 la Hotărârea Consiliului Local al Municipiului  

                    Focşani  nr. 500/2017 privind aprobarea organigramei, statului de funcţii 

                    şi numărului de personal pentru Direcţia de Dezvoltare Servicii Publice 

                    Focşani, cu modificările și completările ulterioare

         Consiliul Local al Municipiului Focsani, judetul Vrancea, întrunit în şedinta ordinară;
            - analizând proiectul de hotărâre iniţiat de Primarul Municipiului Focşani, raportul  Direcţiei economice-Serviciul resurse umane, managementul calității înregistrat la nr.24442/21.03.2018 prin care se propune modificarea anexei nr. 2 la Hotărârea Consiliului Local al Municipiului Focşani  nr. 500/2017 privind aprobarea organigramei, statului de funcţii şi numărului de personal pentru Direcţia de Dezvoltare Servicii Publice Focşani, cu modificările și completările ulterioare şi avizul favorabil al Comisiei de buget şi administraţie publică;


- văzând adresa nr.2304/16.03.2018  a  Direcţiei de Dezvoltare Servicii Publice Focşani;         
- în baza  LEGII-CADRU nr.153/2017 privind salarizarea personalului plătit din fonduri publice, cu modificările și completările ulterioare;


-  în baza art. 36 alin.(2) lit. „a” si  alin. (3) lit.”b” şi în temeiul art. 45 alin. (1)  din Legea nr. 215/2001  privind  administraţia publică locală, republicată în anul 2007, cu modificările şi completările ulterioare; 

HOTĂRĂŞTE:

        Art. 1. Modificarea anexei nr.2 la Hotărârea Consiliului Local al Municipiului  Focşani  nr. 500/2017 privind aprobarea organigramei, statului de funcţii  şi numărului de personal pentru Direcţia de Dezvoltare Servicii Publice Focşani, cu modificările și completările ulterioare, după cum urmează:
   - transformarea a 2 (două) posturi vacante de muncitor necalificat I în muncitor necalificat II la Serviciul de gestionare a câinilor fără stăpân.

           Drept urmare, numărul de posturi la Serviciul de gestionare a câinilor fără stăpân, se modifică astfel:

         - muncitor necalificat I numărul de posturi scade de la 8 la 6;

         - muncitor necalificat II numărul de posturi crește de la 4 la 6.
    Numărul total de posturi de 248 rămâne neschimbat.

          Art. 2.  Prezenta   hotărâre   va    fi  comunicată  de  către  Serviciul  administraţie publică locală, agricultură, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia  prin Serviciul administraţie publică locală, agricultură, Direcţia economică, Serviciul resurse umane, managementul calității și de către Direcţia de Dezvoltare Servicii Publice Focşani.
     PREŞEDINTE DE ŞEDINŢĂ,

                Mersoiu Ionuț  
                                                                                Contrasemnează,

                                                         SECRETARUL MUNICIPIULUI FOCŞANI

                                                                           Corhană Eduard Marian
Municipiul Focsani, 29 martie 2018

